שקרים קטנים גדולים (סדרת טלוויזיה)

שקרים קטנים גדולים (באנגלית: Big Little Lies) היא סדרת טלוויזיה אמריקאית מסוגת דרמה קומית שחורה המבוססת על ספר באותו השם מאת הסופרת ליאן מוריארטי, שנוצרה עבור רשת "HBO". הסדרה מגוללת את סיפורן של שלוש אימהות בכיכובן של ניקול קידמן, ריס וית'רספון ושיילין וודלי, שמתגוררות במונטריי, קליפורניה ונכנסות למערבולות רגשיות לאחר שהן מסתבכות בחקירת רצח. לצידן מככבים אלכסנדר סקארסגארד, לורה דרן, ג'פרי נורדלינג, אדם סקוט, זואי קרביץ וג'יימס טאפר. הסדרה זכתה לשבחים רבים. היא קיבלה 16 מועמדויות לפרסי אמי, וזכתה בשמונה מהם, כולל פרס קטגוריית "מיני הסדרה המצטיינת ביותר" ופרסים בקטגוריות שונות, על משחקם של קידמן, סקארסגארד, ודרן. השלישייה גם זכו בפרסי גלובוס הזהב בקטגוריות שונות, בנוסף לפרס גלובוס הזהב עבור קטגוריית "מיני הסדרה או סרט טלוויזיה הטובים ביותר" שהסדרה זכתה בה. קידמן וסקארסגארד גם זכו בפרסי גילדת שחקני המסך על הופעתם בסדרה. בתחילה, הסדרה תוכננה לעלות לשידור כמיני-סדרה, והיא נכתבה והופקה על ידי דייוויד אי קלי ובוימה על ידי הבמאי הצרפתי ז'אן-מארק ואלה, ועלתה לשידור ב-19 בפברואר 2017 והסתיימה ב-2 באפריל 2017. לאור הצלחת הסדרה והפופולריות לה היא זכתה, חידשה "HBO" את הסדרה לעונה שנייה, שנכתבה שוב על ידי דייוויד אי קלי, הפעם עם שיתוף פעולה של הסופרת ליאן מוריארטי, ובוימה על ידי הבמאית אנדריאה ארנולד והפקתה החלה במרץ 2018. העונה השנייה עלתה לשידור ב-9 ביוני 2019. לאחר שאירע רצח במהלך אירוע התרמה לבית הספר היסודי, הקהילה המקומית מזדעזעת - ועל אף שזהותו של הקורבן נשארת מסתורית, על פניו נראה כי יש קשר הדוק בין הפרשה ובין הסודות הסובבים את חייהן של שלוש אימהות: עקרת הבית המושלמת, מדלן מקנזי (וית'רספון), שלא מסתירה את קנאתה באשתו החדשה והצעירה של בעלה לשעבר (טאפר); חברתה הטובה ביותר של מדלן, סלסט רייט (קידמן), עורכת דין לשעבר שמנהלת חיי נישואין מושלמים לכאורה עם גבר הנוהג כלפיה באלימות (סקארסגארד); וג'יין צ'פמן (וודלי), אם חד-הורית עם עבר אפל, שאותה מדלן וסלסט לוקחות תחת חסותן. עם התקדמות חקירת הרצח, עדויות שונות שנאספות בחדר החקירות שופכות אור על מערכות היחסים בין תושבי העיירה. ריס וית'רספון - מדלן מרתה מקנזי. ניקול קידמן - סלסט רייט. שיילין וודלי - ג'יין צ'פמן. אלכסנדר סקארסגארד - פרי רייט, בעלה של סלסט, שנוהג להתעלל בה בחשאי. אדם סקוט - אד מקנזי, בעלה של מדלן. זואי קרביץ - בוני קרלסון, אשתו החדשה של ניית'ן. ג'יימס טאפר - ניית'ן קרלסון, בעלה לשעבר של מדלן. ג'פרי נורדלינג - גורדון קליין, בעלה של רנטה. לורה דרן - רנטה קליין, יריבתה המושבעת של מדלן. מריל סטריפ (עונה 2) - מרי לואיז רייט, אמו של פרי וחמותה של סלסט, שבאה למונטריי בעקבות אירועי העונה הראשונה. קת'רין ניוטון (עונה 2, משנית בעונה 1) - אביגייל קרלסון, בתם הבכורה של מדלן וניית'ן. שרה סוקולוביק (עונה 2, משנית בעונה 1) - טורי באצ'מן. קריסטל פוקס (עונה 2) - אליזבת הווארד. איאן ארמיטאג' - זיגי צ'פמן, בנה של ג'יין. שרה בייקר - תיאה קאנינגהם. שרה ברנס - גבריאל. פי. ג'יי. בירן - המנהל ניפאל. סנטיאגו קבררה - ג'וזף באצ'מן. דארבי קמפ - קלואי מקנזי, בתה הצעירה של מדלן. הונג צ'או - ג'קי. קלן קולמן - הרפר סטימסון. קמרון וניקולס קרובטי - ג'וש ומקס רייט, בניהם התאומים של סלסט ופרי. מרין דאנגי - הבלשית אדריאן קווינלן. אייבי ג'ורג' - אמבלה קליין, בתם של רנטה וגורדון. וירג'יניה קאל - מיס בארנס, מורתם של הילדים בבית הספר. קלואי קולמן - סקיי קרלסון, בתם של בוני וניית'ן. מולי האגן - ד"ר מוריארטי, הפסיכולוגית של זיגי. לארי סאליבן - אורן. דייוויד מונהאן - ברנרד. קת'רין קהאברי - סמנתה. ג'וזף קרוס - טום, בעל בית הקפה האהוב על מדלן וסלסט. רובין וייגרט - ד"ר אמנדה רייסמן, התרפיסטית של סלסט ופרי. דגלאס סמית (עונה 2) - קורי ברוקפילד. מו מקרא'אה (עונה 2) - מייקל פרקינס. מרטין דונובן (עונה 2) - מרטין הווארד פורנה ג'אגנאת'ן (עונה 2) - קייטי ריצ'מונד דניס או'הר (עונה 2) - אירה פארבר ב-6 באוגוסט 2014, נודע שהשחקניות ניקול קידמן וריס וית'רספון מעוניינות בזכויות ההסרטה של הרומן של ליאן מוריארטי. השחקניות היו אמורות לפתח את הפרויקט כסרט שבו הן יככבו. ברונה פפנדריאה ופר סערי נשכרו כמפיקים בפועל לצידן של קידמן, וית'רספון ומוריארטי. ב-25 בנובמבר 2014 הוכרז שקידמן ווית'רספון החליטו להפוך את הפרויקט למיני סדרה במקום לסרט. בנוסף, הוכרז שהתסריט עבור מיני הסדרה ייכתב על ידי דייוויד אי קלי. ב-8 במאי 2015, הוכרז שרשת "HBO" הזמינה את הסדרה ושבנוסף לכתיבת התסריט, קלי גם ייקח על עצמו את תפקיד המפיק. ב-23 באוקטובר 2015, דווח שהבמאי ז'אן-מארק ואלה נמצא במשא ומתן על בימוי הפרק הראשון של הסדרה עם פוטנציאל לבימוי פרקים נוספים. ב-17 בדצמבר 2015, נודע שואלה יביים את כל שבעת הפרקים של הסדרה וב-28 בנובמבר 2016, הוכרז שבכורת הסדרה תתקיים ב-19 בפברואר 2017. לצד ההכרזה הראשונית על הפיתוח של ההפקה, דווח כי שקידמן ווית'רספון גם ייכבו בעיבוד על הרומן. בדצמבר 2015, נודע ששיילין וודלי, אדם סקוט, לורה דרן, וזואי קרביץ הצטרפו לצוות השחקנים הראשי. ב-5 בינואר 2016, הוכרז שאלכסנדר סקארסגארד וג'יימס טאפר הצטרפו לצוות השחקנים הראשי, ושג'פרי נורדלינג, סנטיאגו קבררה, פי. ג'יי. בירן, קלן קולמן, שרה ברנס, דרבי קאמפ, קמרון וניקולס קרובטי, אייבי ג'ורג', קלואי קולמן, וירג'יניה קאל, שרה בייקר, קת'רין קהבארי, לארי בייטס, הונג צ'או וג'יה קארידס הצטרפו לצוות השחקנים המשני. כמה ימים לאחר מכן, נמסר שאיאן ארמיטאג' הצטרף לצוות השחקנים ושהוא יגלם את בנה של וודלי. זמן קצר לאחר מכן, דווח שמרין דאנגי, לארי סאליבן, ודייוויד מונהאן הצטרפו גם הם לצוות השחקנים. ב-24 בינואר 2018 הוכרז שהשחקנית מריל סטריפ הצטרפה לצוות השחקנים הראשי בדמותה של מרי לואיז רייט, אמו של פרי (שגולם על ידי אלכסנדר סקארסגארד בעונה הראשונה). בפברואר 2018, אושר ששיילין וודלי, לורה דרן, זואי קרביץ, אדם סקוט, ג'יימס טאפר, ג'פרי נורדלינג ואיאן ארמיטאג' ישובו לגלם את דמויותיהם בעונה השנייה. ב-27 במרץ 2018 הוכרז שדאגלס סמית' הצטרף לצוות השחקנים בתפקיד משני. ב-3 באפריל 2018, אושר שקתרין ניוטון, רובין וייגרט, מרין דאנגי, ושרה סוקולוביק ישובו לעונה השנייה, ונודע שניוטון וסוקולוביק קודמו לתפקיד ראשי. בנוסף, הוכרז שקריסטל פוקס תצטרף לצוות השחקנים בתפקיד ראשי ושמו מקרא'אה יגלם דמות משנית. ב-10 באפריל 2018 הוכרז שמרטין דונובן לוהק לדמות משנית. במאי 2018 נמסר שפורנה ג'אגנאת'ן הצטרפה לצוות השחקנים המשני. בנוסף, אושר שפי. ג'יי. בירן ישוב לדמותו של המנהל ניפאל. ב-15 ביוני 2018 הוכרז שדניס או'הר לוהק לתפקיד משני. הסדרה צולמה עם מצלמה דיגיטלית מחברת "Arri Alexa". ז'אן-מארק ואלה, שביים את כל העונה הראשונה, העדיף להשתמש בתאורה טבעית ובסגנון צילום ידני על מנת לאפשר לשחקנים לנוע בחופשיות סביב הסט. רוב הסדרה צולמה בחצי האי מונטריי ובביג סאר. כמה מהסצנות צולמו גם בפסיפיק גרוב וגם בהרי הכרמל שבקליפורניה. ב-16 באוקטובר 2016, רשת "HBO" חשפה את הטיזר טריילר הראשון שלה עבור הסדרה. ב-5 בדצמבר 2016, "HBO" חשפה טריילר רשמי באורך מלא עבור הסדרה. בכורת הסדרה התייקמה ב-7 בפברואר 2017 בתיאטרון הסיני של גראומן שבלוס אנג'לס, קליפורניה. ב-20 בפברואר 2017 בכורת הסדרה שודרה באוסטרליה דרך רשת "Fox Showcase" ובבריטניה דרך רשת "Sky Atlantic". בתחילה, הסדרה תוכננה לעלות לשידור כמיני סדרה ולהסתיים לאחר שבעת פרקיה. בעקבות המועמדויות לפרסי האמי, ריס וית'רספון אמרה ש"כרגע אני חושבת שזה די שלם, אני מרגישה ממש טוב עם המצב עכשיו, ואם זה כל מה שהיה, זה דבר יפה שכולנו השגנו ביחד", בעוד שואלה התנגד נחרצות לרעיון להפיק עונה שנייה לסדרה ואמר ש"אין שום טעם לעשות עונה שנייה. זה היה אמור להיות עסקה חד פעמית, וזה מסתיים בצורה שבה הקהל יכול לדמיין מה יכול לקרות. אם נעשה עונה שנייה, נשבור את הדבר היפה הזה ונקלקל אותו". מאוחר יותר, כשהסדרה זכתה לשבחי הביקורת, הוא שינה את דעתו ואמר ש"זה יהיה נהדר להתאחד מחדש עם הקבוצה ולעשות את זה. האם נוכל לעשות את זה, כולנו יחד? הלוואי." ביולי 2017, שבועיים לאחר שהסדרה הועמדה לפרס אמי עבור מיני הסדרה הטובה ביותר, רשת "HBO" חשפה כי הפקת עונה שנייה היא בגדר אפשרות, ושמוריארטי התבקשה לכתוב סיפור עבורה. בדצמבר 2017, לאחר שההצבעות עבור פרסי בחירת הקהל של המבקרים ופרסי גלובוס הזהב נגמרו, "HBO" חידשה באופן רשמי את הסדרה לעונה שנייה בת שבעה פרקים שייכתבו על ידי דייוויד אי קלי ויבוימו על ידי אנדריאה ארנולד, בעוד שואלה יישאר על תקן המפיק בפועל של הסדרה. נוסף לכך, נודע שמריל סטריפ תצטרף לצוות השחקנים בדמותה של אמו של פרי רייט, בגילומו של אלכסנדר סקארסגארד. ההכרזה על העונה השנייה, ובמיוחד עיתוי ההכרזה על העונה השנייה, עוררה את זעמם של מפיקים של מיני סדרות יריבות שהתחרו נגד הסדרה על הפרסים בקטגוריות הקשורות למיני סדרות. מיד לאחר החלטת "HBO" להפיק עונה שנייה לסדרה, גילדת המפיקים של אמריקה שינתה את הסיווג המקורי של הסדרה ממיני סדרה לסדרת דרמה עבור טקס הפרסים שלהם לשנת 2018.. הסדרה התקבלה בביקורות חיובית רבות מהמבקרים. באתר הביקורות "Rotten Tomatoes", הסדרה מחזיקה בדירוג של 93% עם דירוג ממוצע של 8.07 מתוך 10, בהתבסס על 108 ביקורות. הקונצנזוס הביקורתי של האתר כתב ש"מצחיקה וממכרת מאוד, שקרים קטנים גדולים הוא מסע מתפתל, מרגש, מאיר עיניים בראשות צוות שחקנים ממדרגה ראשונה." האתר "Metacritic", שמשתמש בשקלול ממוצע, נתן לסדרה ציון של 75 מתוך 100, על בסיס 42 ביקורות, ציון המציין "ביקורות חיובית לרוב". המגזין "טיים" ציין את הסדרה ברשימת "עשרת סדרות הטלוויזיה משנת 2017 הטובות ביותר". הפסקול של העונה הראשונה הופץ באופן מקוון בחנויות גוגל פליי ואייטונז ב-31 במרץ 2017. עונתה הראשונה של הסדרה הופצה על גבי DVD ו-Blu-ray ב-1 באוגוסט 2017. אתר האינטרנט הרשמי של שקרים קטנים גדולים (באנגלית) שקרים קטנים גדולים, ברשת החברתית פייסבוק שקרים קטנים גדולים, ברשת החברתית אקס (טוויטר) שקרים קטנים גדולים, ברשת החברתית אינסטגרם "שקרים קטנים גדולים", במסד הנתונים הקולנועיים IMDb (באנגלית) "שקרים קטנים גדולים", באתר AllMovie (באנגלית) "שקרים קטנים גדולים", באתר Rotten Tomatoes (באנגלית) "שקרים קטנים גדולים", באתר Metacritic (באנגלית) "שקרים קטנים גדולים", באתר HBO Max (באנגלית) "שקרים קטנים גדולים", באתר Hulu סדרות (באנגלית) "שקרים קטנים גדולים", במסד הנתונים הקולנועיים KinoPoisk (ברוסית) דודי כספי, שקרים אמיתיים, באתר ישראל היום, 30 במאי 2019 אופיר ארצי‏, העונה השנייה של "שקרים קטנים גדולים" לא מצליחה להסתיר את בועות הסבון, באתר וואלה, 10 ביוני 2019 יוני בינרט, "שקרים קטנים גדולים 2": עדיין ממתק ממכר, באתר ynet, 11 ביוני 2019 Hibberd, James (December 8, 2017). "Big Little Lies renewed for season 2 with new director". Entertainment Weekly. Retrieved December 8, 2017. Longeretta, Emily (February 16, 2018). "'Big Little Lies' Season 2 Scoop: HBO Reveals Who's Returning, New Character Details". Us Weekly. Retrieved February 21, 2018. Lincoln, Ross A. (October 16, 2016). "'Big Little Lies' Teaser: Someone's Papa Was A Rollin' Stone". Deadline. Retrieved March 15, 2018. Evans, Greg (December 6, 2016). "'Big Little Lies' Trailer: Watch HBO's Murderous Moms Of Monterey". Deadline. Retrieved March 15, 2018. Jensen, Erin (February 8, 2017). "Reese Witherspoon, daughter Ava Phillippe are twins at 'Big Little Lies' premiere". USA Today. Retrieved March 16, 2018. Porreca, Brian (February 8, 2017). "'Big Little Lies' Premiere: Cast Talks Murder Mystery, TV's Portrayal of Women". The Hollywood Reporter. Retrieved March 16, 2018. Knox, David (February 1, 2017). "Airdate: Big Little Lies". TV Tonight. Retrieved February 2,2017. "Big Little Lies review: someone's going to end up dead – but who?". The Guardian. March 14, 2017. Retrieved March 16, 2017. "Big Little Lies: Season 1". Rotten Tomatoes. Retrieved January 5, 2019. "Big Little Lies: Season 1". Metacritic. Retrieved March 13, 2017. D'Addario, Daniel (November 28, 2017). "The Top 10 Television Shows of 2017". Time. Retrieved December 13, 2017. Tapley, Kristopher (December 7, 2017). "'Get Out,' 'Wonder Woman,' 'Handmaid's Tale' Make AFI Awards Lists". Variety. Retrieved December 8, 2017. Mitovich, Matt Webb (January 7, 2018). "Golden Globes: Big Little Lies, Handmaid's Tale and Marvelous Mrs. Maisel Are TV's Big Winners". TVLine. Retrieved January 8, 2018. "Big Little Lies". Emmys.com. Retrieved July 13,2017. Schwartz, Ryan (August 5, 2017). "TCA Awards: The Handmaid's Tale, Atlanta, Big Little Lies, Carrie Coon Among Big Winners". TVLine. Retrieved August 6, 2017. Giardina, Carolyn (January 3, 2018). "'Dunkirk,' 'Shape of Water,' 'Baby Driver' Among ACE Eddie Awards Nominees". The Hollywood Reporter. Retrieved January 3, 2018. McNary, Dave (January 4, 2018). "'Star Wars: The Last Jedi,' 'Dunkirk,' 'Lady Bird' Nab Art Directors Guild Nominations". Variety. Retrieved January 10,2018. Sheehan, Paul (January 10, 2018). "2018 Cinema Audio Society Awards nominations: Oscar frontrunner 'Dunkirk,' 'Star Wars,' 'Wonder Woman..."Gold Derby. Retrieved January 10, 2018. Tapley, Kristopher (January 10, 2018). "'Greatest Showman,' 'Young Pope,' 'Phantom Thread' Earn Costume Designers Guild Nominations". Variety. Retrieved January 10, 2018. Swift, Andy (January 11, 2018). "Critics' Choice Awards: Big Little Lies, Sterling K. Brown and More TV Winners". TVLine. Retrieved January 12, 2018. Sandberg, Bryn Elise (February 22, 2018). "'The Crown,' 'Dunkirk' Among Locations Managers Guild International Awards Nominees". The Hollywood Reporter. Retrieved February 23, 2018. Dupre, Elyse (January 5, 2018). "2018 Producers Guild Award Nominations: The Full List of Film and TV Nominees". E! News. Retrieved January 5,2018. Schwartz, Ryan (January 21, 2018). "SAG Awards: This Is Us, Big Little Lies, Veep, The Crown Among 2018 Winners". TVLine. Retrieved January 22, 2018. Marotta, Jenna (February 11, 2018). "2018 Writers Guild Awards: 'Get Out,' 'Call Me by Your Name,' and 'Jane' Win Film Honors". IndieWire. Retrieved February 12, 2018. Tapley, Kristopher (January 16, 2018). "'Wonder Woman,' 'Lost City of Z,' 'Big Little Lies' Among USC Scripter Finalists". Variety. Retrieved January 16,2018. "Big Little Lies (Music From the HBO Limited Series)". Google. Retrieved September 7, 2017. Lambert, David (May 1, 2017). "Big Little Lies – Official HBO Press Release and Package Art for DVDs, Blu-rays". TVShowsOnDVD.com. Archived from the original on July 7, 2017. Retrieved July 18, 2017.